**СОФИЙСКИ УНИВЕРСИТЕТ “СВ. КЛИМЕНТ ОХРИДСКИ”**

# Факултет по славянски филологии

# УЧЕБНА ПРОГРАМА

### по дисциплината:

### *Слово и образ в библейски контекст.*

### *(За символите и тяхната история)*

(избираема дисциплина)

### Специалност: българска филология, славянска филология, балканистика.

**Образователно-квалификационна степен** „бакалавър”

**Вид обучение:** редовно

### Преподавател: *Проф. дфн Вася Велинова – СУ/ ЦСВП „Проф. Иван Дуйчев”*

**Асистент: не**

**ECTS-кредити -**

|  |  |  |
| --- | --- | --- |
| **Учебна заетост** | **Форма** | **Хорариум** |
| Аудиторна заетост | Лекции | **30 ч.** |
| Семинарни упражнения |  |
| Практически упражнения (хоспетиране) |  |
| **Обща аудиторна заетост** | **30 ч.** |
| Извънаудиторна заетост | Реферат |  |
| Доклад/Презентация | **5 ч.** |
| Научно есе |  |
| Курсов учебен проект |  |
| Учебна екскурзия | 10ч. |
| Самостоятелна работа в библиотека или с ресурси | **15** |
|  |  |
|  |  |
|  |  |  |
| **Обща извънаудиторна заетост** | **30 ч.** |
| **ОБЩА ЗАЕТОСТ** | **30 (60)** |
| **Кредити аудиторна заетост** |  |
| **Кредити извънаудиторна заетост** |  |
| **ОБЩО ЕКСТ** |  |

|  |  |  |
| --- | --- | --- |
| **№** | **Формиране на оценката по дисциплината[[1]](#footnote-1)** | **% от оценката** |
|  | Workshops {информационно търсене и колективно обсъждане на доклади и реферати) | **10**  |
|  | Участие в тематични дискусии в часовете | **10** |
|  | Демонстрационни занятия  |  |
|  | Посещения на обекти | **10** |
|  | Портфолио |  |
|  | Тестова проверка |  |
|  | Решаване на казуси |  |
|  | Текуща самостоятелна работа/ контролно |  |
|  |  |  |
|  |  |  |
|  |  |  |
|  | Устен изпит / курсова работа | **70 %** |
| **Анотация на учебната дисциплина:****Представеният курс е избираем и има за задача да запознае студентите с основните проблеми при идентифицирането и тълкуването на библейските словесни символи, начините на тяхното визуализиране в средновековното и съвременното изкуство, значението им като генератори на идеи в постмодерното културно пространство. Предвижда се кратка историческа част, представяща накратко историята на библейските текстове – старозаветни и новозаветни и формирането на библейския канон. Включено е и представяне на извънканоничните текстове – гностическа литература (новоидентифицирани апокрифни евангелия), старозаветни апокрифи – Историческа палея и др.****Обучението включва няколко тематични панела – 1. създаване на репертоар на словесни християнски символи; 2. репертоар на варианти за тяхната визуализация; 3 идентификация на библейски символи в съвременните изкуства и на параметрите на тяхната модифицирана семантика; 4. Връзката на християнската символика с други културни системи.** **Студентите ще имат възможност да работят с библейски и производни текстове – химнография, реторика, агиография при ексцерпирането на словесните символи, а след това на базата на богатия визуален архив на ЦСВП „Иван Дуйчев“ да търсят техните паралели. Предвижда се запознаване с творби на средновековното и на съвременното изкуство, като за целта се посещават съответни галерии, музеи и се изготвят съответните презентации. Задачата на курса е да насочи вниманието на студентите към съвременни литературни и други художествени творби, свързани с библейската символика и да даде възможност да се открият връзките с оригиналния библейски код. Лекционният курс е предвиден като допълнение към знанията по българска средновековна литература, теория на литературата, съвременна литература и история и теория на културата.** |

#### Учебно съдържание:

|  |  |  |
| --- | --- | --- |
| **№** | **Тема:** | **Хорариум** |
| 1. | Библейски канон. Формиране. Извънканонични книги. | 4 |
| 2. | Предпоставки за развитието на символната връзка между слово и образ. Криптохристиянството и неговото изкуство.  | 2 |
| 3. | Развитие на християнската екзегеза след Миланския едикт от 313 г. Теорията на Псевдо-Дионисий за образа – „неподобните подобия“ като инструмент на богопознанието. | 2 |
| 4. | Основни символи в старозаветната традиция и тяхната интерпретация – Едемската градина в контекста на идеята за Златния век; Дървото на познанието и Дървото на живота; Змията и нейната амбивалентност; Светлината като универсален символ и като абсолютна метафора. Визуализация на символите. |  4 |
| 5. | Свещеното предание (хагада) в християнски контекст – Историческата палея като репертоар от корелативни двойки „слово-образ“.  |  4 |
| 6. | Библейски персонажи и свързани с тях символи - Мойсей, Аарон, Богородица – от горящата къпина до Ширшая небес, Христос – от Добрия пастир до Великия архитект на Вселената. Словесни номинации – визуални реализации. |  4 |
| 7. | Слово и образ в изобразителните изкуства от Ренесанса до постмодернизма. Постепенен отказ от наратив в търсене на нова символика. | 2 |
| 8. | Съвременните литературни и кино-епоси – има ли „отвъд“ касовият филм? Опити за интерпретация. | 4 |
| 9. | Какво ни казват едни репертоар на символите и техните визуални реализации? Каква е връзката с библейския контекст – типологична, генетично, функционална? | 4 |

**Oбщо 30 ч. лекции**

**Конспект за изпит:**

|  |  |
| --- | --- |
| **№** | **Въпрос** |
|  | Изпитните въпроси се базират на темите от предадения материал |

**Съставили програмата:**

Проф. дфн Вася Велинова

**Литература:**

Списъкът с източниците да съдържа задължително и заглавия от последните 5 години, както и на автора на програмата (има голямо значение за четвъртия критерий). Може да се посочват и интернет ресурси.

Ауербах, Е. Мимезис, София 2017.

Блуменберг, Х. Парадигми на метафорологията. София, 2016.

Козлов М. [Акафист в истории православной гимнографии](http://www.st-tatiana.ru/text/34470.html). // Журнал Московской Патриархии. — № 6. — 2000.

Льо Гоф. Въображаемият свят на Средновековието. София, 1998.

Петканова, Д. Средновековна литературна символика. София, 2000.

РЕЧНИК НА БИБЛЕЙСКИТЕ. СИМВОЛИ. Съставител: проф. Николай Шиваров. С. 1992

Фрай, Н. Великият код: библия и литература. София, 1993.

Учебната програма е приета с решение на катедрен съвет протокол № ..…… /Протокол на Академичния съвет № ….. .

1. В зависимост от спецификата на учебната дисциплина и изискванията на преподавателя е възможно да се добавят необходимите формират или да се премахнат ненужните. [↑](#footnote-ref-1)